**Digital Content Specialist til Boliga Gruppen**

Boliga Gruppen søger en specialist, der har mod på og evner til at løfte vores strategiske og operationelle arbejde med content. Du kommer primært til at arbejde med content til e-mail marketing, SoMe og website.

Vi ønsker at skærpe vores kommunikation og indsatser på områderne og har brug for en ny kollega, der brænder for det skrevne ord, har et rigtigt godt blik for det visuelle udtryk og i nogen grad har erfaring med de digitale værktøjer bag.

**SoMe og Marketing Automation**

I rollen som Digital Content Specialist i Boliga Gruppen kommer du til at dykke ned i flere af vores brands og udvikle og sammensætte gode og opsigtsvækkende budskaber. Vi har en betydelig mængde trafik på vores websites og rigtig meget data, så der er både mange brugere og meget indhold at arbejde med.

Vi har en bred vifte af Facebook-grupper og oplever stort engagement på Instagram. Vi er i gang med at udrulle en ny Marketing Automation Platform, så allerede fra din første dag på kontoret, vil der være nye udfordringer at kaste sig ud i.

Dine opgaver er at:

* bidrage med inspirerende content til vores platforme i form af velskrevet tekst med kommercielt bid og blik for SEO
* drifte og udvikle vores aktiviteter på SoMe
* give dit besyv med i forhold til den kreative vinkel og det visuelle udtryk
* levere content til vores e-mail marketing, udvikle området og sikre god performance i mailudsendelser
* udarbejde contentplaner/årshjul og sikre timing og eksekvering i dine produktioner

**En markant spiller på boligmarkedet**

Du bliver en del af Marketing- og kommunikationsafdelingen i Boliga Gruppen. Vi fokuserer på at skabe et markant og sammenhængende udtryk i markedet, at sikre et højt kendskab til vores brands og levere gode historier om bl.a. boligmarkedet til medierne.

Boliga Gruppen tæller Boliga.dk, UdenomBanken, DinGeo, Itvang, Tvangsauktioner.dk og Selvsalg – dertil kommer flere nye projekter, der allerede ligger på tegnebrættet.

Vi arbejder seriøst og målrettet, men gør en dyd ud af at have det sjovt samtidig. Vi er mange faggrupper samlet under samme tag - og vi nyder hinandens forskelligheder både over frokosten, til fredagsbar og selvfølgelig i alt det faglige.

Vi har kontor i Parken på Østerbro, tæt på Metro og grønne arealer.

**Kontakt**

Skal du være den nye Digitale Content Specialist i Boliga Gruppen, så send din ansøgning til Marketing- og kommunikationschef Thomas Sønderstrup (tso@boligagruppen.dk). Du er velkommen til at ringe på +45 40 24 44 97.